laion/Wikipedia-Exotic huggingface dataset:
היה היה - כדור הארץ

הָיֹה הָיָה - כדור הארץ או הָיֹה הָיָה - דואגים לכדור הארץ (בצרפתית: Il était une fois... notre Terre) היא סדרת אנימציה צרפתית בבימויו של אלבר בארייה, ששודרה בערוץ לוגי בישראל. הסדרה שודרה החל מ-22 בדצמבר 2008 בFR3. סדרה זו היא סדרת הסיום של זיכיון הסדרות החינוכיות הָיֹה הָיָה, והנחת היסוד שלה מתבססת על הפרק "היה יהיה", פרק הסיום של הסדרה הראשונה בזיכיון: "היה היה - האדם". בכך, הסדרה "סוגרת מעגל" ומביאה אותנו חזרה אל תחילת הזיכיון. כמו כן, בכורת הסדרה שודרה במקביל ליום השנה ה-30 לתחילת סדרות היה היה. הסדרה עוסקת באקולוגיה ואיכות הסביבה. שומרי הכוכב האקלים א': הצפון הרחוק מים בהודו מים בסאהל יער האמזונס תשישות האנרגיות סחר הוגן האוקיינוסים בסכנה מערכות אקולוגיות מי העולם עוני יערות העולם דיג יתר האקלים ב': מקורות חקלאות המגוון הביולוגי האקלים ג': השפעות מיחזור נשות העולם עבודת ילדים אנרגיות חדשות הבית והעיר האקלים ד': פתרונות ילדים: בריאות וחינוך טכנולוגיות מחר אתר האינטרנט הרשמי של היה היה - כדור הארץ "היה היה - כדור הארץ", במסד הנתונים הקולנועיים IMDb (באנגלית) "היה היה - כדור הארץ", במסד הנתונים הקולנועיים KinoPoisk (ברוסית) היה היה - כדור הארץ באיחוד השידורים האירופי האתר הרשמי של פרוסידיס, מפיקי הסדרה שלום מאסטרו ב-- YouTube
המון (פירושונים)

האם התכוונתם ל... המון – כמות גדולה ביותר של פרטים בקבוצה מסוימת בנואה המון (Hamon) – פוליטיקאי צרפתי יום טוב המון – שופט ועורך דין עברי עובדיה המון – מפרשני המקרא האיטלקים בימי הביניים המן (פירושונים) האמונד
עונת 1979/1980 בליגה הלאומית בכדורסל

עונת 1979/1980 בליגה הלאומית בכדורסל הייתה עונתה ה-26 של ליגת הכדורסל הבכירה בישראל. הליגה כללה 11 קבוצות. פורמט פלייאוף בוטל. קבוצת הפועל גבת התפרקה והתחלקה ל-2 קבוצות שלא שיחקו בליגה הלאומית בעונה זו. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל ירושלים והפועל גליל עליון. העונה הסדירה החלה ב-15 באוקטובר 1979 הסתיימה ב-4 במרץ 1980 בניצחון של מכבי תל אביב בפעם ה-11 ברציפות. בהתאם לתוצאות העונה הפועל ירושלים ירדה ליגה. הפועל יגור/העמק פורקה בתחילת העונה ולא צורפה קבוצה אחרת במקומה. הפועל יגור/העמק לא הופיעה למשחקיה בעונה זו ונשרה לליגה השנייה. לא נכנסה קבוצה אחרת במקומה. גביע המדינה בכדורסל 1979/1980 מידע מאתר מנהלת הליגה
חוות האנטילופות בערבה

חוות האנטילופות בערבה המכונה גם פארק האנטילופות היא חווה השוכנת באזור הערבה ממערב לכביש 90 בין היישוב ספיר למושב צופר, שהוקמה על מנת לשווק אנטילופות לגני חיות ברחבי העולם, וכיום עוסקת בעיקר בגידול אנטילופות לצורכי תיירות ובמתן שירותי לינה. זוהי אחת מן האטרקציות המרכזיות בתיירות הערבה התיכונה, המשופעת במתחמי לינה כפרית ושפע מסלולי טיול במדבר. בחווה שלוש אטרקציות עיקריות: פארק הקודו הוא שטח מגודר של 740 דונם, והכניסה אליו היא באמצעות רכב בדומה לספארי וישנו טיול מודרך עם דפי הסברה על בעלי החיים. בפארק הקודו מסתובבים חופשי מעל 200 פרסתנים ואנטילופות. מבנה דו קומתי דמוי תיבת נח, ובו בעלי חיים קטנים, פינת ליטוף, מזנון ומתקנים לילדים. אתר לינה הממוקם סמוך לפארק הקודו בו ישנה אפשרות ללינה בצימרים מאובזרים או ללינת שטח תחת סככות ואוהלים. כן יש בשטח חניון לילה, מדשאות, אזור מנגל ועוד. קודו גמלוני (כיום אין קודו בחווה) דלגן קובוס המים אימפלה קודו ניאלה דישון מקראי (מין זה נמצא בכלוב נפרד כדי להגן עליו וכן למנוע רביית כלאיים עם ראמים) דאמאליסק הצבי גנו כחול אייל אדמוני אייל נקוד אילנד מצוי ראם סהרה ראם לבן יעל נובי זברה מצויה כבש קמרון ערוד עבדקן הרעמה (מין זה נמצא בכלוב נפרד בשל תוקפנותו) סרטן-נהרות כחול - (Procambarus alleni) בחווה התגלה שהסרטן מסוגל לבנות לעצמו שלד חדש מסידן פחמתי אמורפי בפחות מ-3 ימים, על אף שהוא חי במים מתוקים חסרי סידן. בשיתוף עם חוקרים מאוניברסיטת בן-גוריון פותחה תרופה לשבירה ופגיעה בעצמות. החל משנת 2013 משווק תוסף סידן אמורפי שמופק מהסרטן. התרופה משווקת על ידי חברת אמורפיקל שהוקמה על ידי בעלי החווה. צב יבשה דורבני ארנבון מצוי שרקן סוריקטה חתול בר שפן סלע חוטמן אדום הבני ורוד פנים הבני צהוב ענק נימפית מצויצת יונת יהלום דררה מצויה חוחית תוכון מצוי ארה ירוקת כנף ארה ארגמנית ארה צהובת-חזה טווס מצוי איגואנה ירוקה דורבן עב-זנב אפריקני דרבן מצוי חוות האלפקות חוות קרוקולוקו מדיה וקבצים בנושא חוות האנטילופות בערבה בוויקישיתוף אתר האינטרנט הרשמי של חוות האנטילופות בערבה חוות האנטילופות בערבה באתר מפה. מידע על חוות האנטילופות בערבה באתר מסע אחר. חוות האנטילופות בערבה באתר אילת סיטי חוות האנטילופות באתר zooinstitutes.com אלעד שמחיוף, בערבה גילו את סגולות הסרטן הכחול, באתר Mako,‏ 18 באפריל 2009 עדנה אברמסון, סידן, הדור הבא: התוסף שמצליח לבנות עצם מחדש, באתר ynet, 5 בדצמבר 2013
שמרית המואבית

שִׁמְרִית הַמּוֹאָבִית, דמות מקראית, שמה מופיע בספר דברי הימים ב', פרק כ"ד, פסוק כ"ו, כאמו של יהוזבד מהמתנקשים בחיי יואש מלך יהודה. בספר מלכים ב', פרק י"ב, פסוק כ"ב, מופיע שם המתנקש דווקא כ"יהוֹזָבָד בֶּן-שֹׁמֵר". לדעת רבים, השינויים המהותיים, אשר קיימים בספר דברי הימים בהם שמות האבות הפוכים לשמות האמהות תוך כדי שהכתוב מציין את מוצאן הנוכרי של האמהות. רבים מהאישים המוזכרים במקרא נקראים על שם האב ולא על שם האם. לכן חוקרים אלו מניחים, כי המידע המובא בספר מלכים ההוא המקורי. אין ייסוד ודאי אם המידע המובא בדברי הימים לקוח ממקור אחר או שהשינויים נעשו בידי המחבר. לשיטת חוקרים אלו גם אם מידע זה נלקח ממקור אחר נראה כי המחבר המקראי העדיף את הזכרת עמדה זו על פני הסתרה של מוצאן. יש הטוענים כי בציון המוצא הנכרי של האמהות מבקש המחבר המקראי להסתיר את העובדה שאנשים מיהודה, וייתכן כי אף אישים חשובים ממשפחות הכהונה, הם אלה שהתנקשו במלך, אשר על פי המקרא הוא משיח ה'. מנגד יש הסוברים כי ייחוס שמות הקושרים למוצא מואבי ועמוני מושפע מהכתוב בספר עזרא, שחלק ממגמתו הוא נגד הנשים הנכריות. שרה יפת, אמונות ודעות בספר דברי הימים, ירושלים, מוסד ביאליק, 1977, עמ' 298. מיכאל קוכמן, עולם התנ"ך: דברי הימים ב', תל אביב, דודזון עתי, 1993, עמ' 198. עזרא, ט' - י'. אלכסנדר רופא, מבוא לספרות ההיסטורית שבמקרא, ירושלים, כרמל, 2001, עמ' 60.
ריוסנטרו

ריוסנטרו הוא מרכז תערוכות וכנסים בעיר ריו דה ז'ניירו שבברזיל, הגדול מסוגו באמריקה הלטינית. המרכז, שנפתח ב-1977, כולל שישה ביתנים, בתכולה של 2,000 עד 4,500 איש בכל אחד (ללא יציעים). המרכז ממוקם בין קריית הספורט העירונית שהוקמה ב-2007 והורחבה לקראת אולימפיאדת ריו דה ז'ניירו ובין "הכפר האולימפי" שימש כמגורי הספורטאים ומלוויהם. ב-30 באפריל 1981 הופעל מטען חבלה בריוסנטרו במהלך קונצרט שהתקיים בו. בהתפוצצות לא נפגע איש זולת שני התוקפים. לימים הועלתה הטענה כי הם היו אנשי צבא מטעם הדיקטטורה הצבאית ששלטה אז בברזיל, וכי השלטון הצבאי יזם את הפיגוע והתכוון להטיל את האחריות לו על חוגי השמאל בברזיל ובכך להכשיר את הקרקע לפעולת דיכוי נרחבת נגדם. בשנת 1992 אירח המרכז את פסגת כדור הארץ של ארגון האו"ם. ב-2007 התקיימו בו אירועי ספורט שונים במסגרת המשחקים הפאן-אמריקאיים שנערכו באותה שנה בעיר. במהלך משחקי גביע העולם בכדורגל 2014 התמקם בריוסנטרו מטה מרכז התקשורת של הטורניר. המרכז אירח תחרויות ספורט שונות במסגרת אולימפיאדת ריו דה ז'ניירו והמשחקים הפאראלימפיים בקיץ 2016. מדיה וקבצים בנושא ריוסנטרו בוויקישיתוף אתר האינטרנט הרשמי של ריוסנטרו
פרגטת אי חג המולד

פרגטת אי חג המולד (שם מדעי: Fregata andrewsi) היא מין של עוף ימי ממשפחת הפרגטיים. עוף זה מגיע לאורך 89–100 ס"מ ולמוטת כנפיים של 205–230 ס"מ כשמשקלה 1.5 ק"ג. היא מזכירה במראה את המין פרגטה קטנה. למין כנפיים וזנב ארוכים העוזרים לו לדאות ומקור לבן ומעוקל. הפרגטה אנדמית לאי חג המולד שבאוקיינוס ההודי ונמצא במצב פגיע. מספרם הולך ופוחת כל שנה. מדיה וקבצים בנושא פרגטת אי חג המולד בוויקישיתוף פרגטת אי חג המולד, באתר ITIS (באנגלית) פרגטת אי חג המולד, באתר NCBI (באנגלית) פרגטת אי חג המולד, בבסיס הנתונים ARKive (באנגלית) פרגטת אי חג המולד, באתר האנציקלופדיה של החיים (באנגלית) פרגטת אי חג המולד, באתר GBIF (באנגלית) פרגטת אי חג המולד באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
פריגט קטן

פריגט קטן (שם מדעי: Fregata ariel) הוא מין של עוף ימי ממשפחת הפרגטיים. פריגט זה הוא הקטן שבמשפחה ואורכו 66-8 ס"מ כשמשקלו עד 1 ק"ג ומוטת הכנפיים שלו באורך 193-155 ס"מ. הוא בעל גוף שחור אבל חזה לבן בולט ומקור ארוך אדום ומעוקל. מתחת למקור שק גלדני אדום העוזר להרשים את הנקבות. הפריגט נודד בדאייה בכל האוקיינוסים כשהוא ישן בתעופה. המזון העיקרי שלו הוא דגים שונים ודיונונים אך הוא גם יחטוף עופות ים קטנים יותר ויטפל לעופות ים אחרים. מדיה וקבצים בנושא פריגט קטן בוויקישיתוף פריגט קטן, באתר ITIS (באנגלית) פריגט קטן, באתר NCBI (באנגלית) פריגט קטן, באתר Animal Diversity Web (באנגלית) פריגט קטן, בבסיס הנתונים ARKive (באנגלית) פריגט קטן, באתר האנציקלופדיה של החיים (באנגלית) פריגט קטן, באתר GBIF (באנגלית) פריגט קטן באתר הרשימה האדומה של IUCN
פרגטת אסנשן

פרגטת אסנשן (שם מדעי: Fregata aquila) היא מין של עוף ימי ממשפחת הפרגטיים שבסדרת השקנאים. אורך הפרגטה 80-96 ס"מ ומוטת הכנפיים 196-201 ס"מ. הפרגטה בעלת כנפיים ארוכות העוזרות לה לדאות באוויר למשך ימים רבים בחיפוש יבשה. היא בעלת גוף שחור לגמרי עם מקור לבן מעוקל ושק גלדני אדום תחתיו. הפרגטה של אסנשן נפוצה בעיקר באוקיינוס האטלנטי ומתרבה באי אסנשן בלהקות. היא נמצאת בסכנת הכחדה בטבע והאוכלוסייה באי נמצאת בירידה כל שנה. מדיה וקבצים בנושא פרגטת אסנשן בוויקישיתוף פרגטת אסנשן, באתר ITIS (באנגלית) פרגטת אסנשן, באתר NCBI (באנגלית) פרגטת אסנשן, בבסיס הנתונים ARKive (באנגלית) פרגטת אסנשן, באתר האנציקלופדיה של החיים (באנגלית) פרגטת אסנשן, באתר GBIF (באנגלית) פרגטת אסנשן באתר הרשימה האדומה של IUCN
פרגטה גדולה

פרגטה גדולה (שם מדעי: Fregata minor) היא מין של עוף ימי ממשפחת הפרגטיים. זו הגדולה שבעופות הפרגטה ומגיעה לאורך 105 סנטימטרים ומוטת הכנפיים מגיעה ל-205–230 ס"מ והמשקל עד ל-1.5 קילוגרם. הפרגטה היא מעופפת חזקה היכולה לדאות באוויר במשך ימים בחיפוש אחר יבשה או אחר טרף. היא בעלת גוף שחור, כנפיים ארוכות, מקור ארוך שתחתיו שק אדום מנופח העוזר לזכרים להרשים את הנקבות וזנב ארוך. הפרגטות נודדות ברחבי האוקיינוס השקט והאוקיינוס ההודי וכן באוקיינוס האטלנטי הדרומי ומגיעים בלהקות לאיים מרוחקים כמו איי גלאפגוס בשביל להתרבות. הן טורפות הניזונות בעיקר מדגים, סרטנים ודיונונים שהן חוטפות משפת המים וגם מעופות ים קטנות. הן גם מציקות לעופות אחרות, כמו סולות או פתונים כדי שיפילו את טרפם. מדיה וקבצים בנושא פרגטה גדולה בוויקישיתוף פרגטה גדולה, באתר ITIS (באנגלית) פרגטה גדולה, באתר NCBI (באנגלית) פרגטה גדולה, באתר Animal Diversity Web (באנגלית) פרגטה גדולה, בבסיס הנתונים ARKive (באנגלית) פרגטה גדולה, באתר האנציקלופדיה של החיים (באנגלית) פרגטה גדולה, באתר GBIF (באנגלית) פרגטה גדולה באתר הרשימה האדומה של IUCN
עונת 1980/1981 בליגה הלאומית בכדורסל

עונת 1980/1981 בליגה הלאומית בכדורסל הייתה עונתה ה-27 של ליגת הכדורסל הבכירה בישראל. הליגה כללה 12 קבוצות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור תל אביב ומכבי חיפה. העונה הסדירה החלה ב-22 בספטמבר 1980 הסתיימה ב-1 במרץ 1981 בניצחון של מכבי תל אביב בפעם ה-12 ברציפות. עקב החלטת איגוד הכדורסל להקפיא את העליות והירידות בליגה למשך שתי עונות, למטרת גידור תקציבי הקבוצות שתפחו לטענתם, לא היו ירידות בעונה זו ובעונה הבאה. גביע המדינה בכדורסל 1980/1981 מידע מאתר מנהלת הליגה
דורון פיילס

דורון פֶיילֶס (נולד ב-7 בפברואר 1965) הוא קצין צה"ל במילואים בדרגת אלוף. כיהן כנשיא בית הדין הצבאי לערעורים. דורון פיילס נולד, גדל והתחנך בעיר בחיפה. הוא בוגר בית ספר לאו באק. בשנת 1987 סיים במסגרת העתודה האקדמית, לימודי תואר ראשון במשפטים בפקולטה למשפטים של אוניברסיטת תל אביב. שירת בענף הייעוץ והחקיקה, בתביעה הצבאית, כסנגור הפיקודי של פיקוד הצפון וכסגן פרקליטת חיל האוויר. בשנים 1992–1994 שימש שופט צבאי באזור יהודה ושומרון. ב-1995 מונה לשופט בבית הדין הצבאי המחוזי. שימש סגן נשיא בית הדין הצבאי של פיקוד הדרום ושל זרוע היבשה וכסגן נשיא בית הדין הצבאי של פיקוד המרכז ושל חיל האוויר. בשנת 2000 מונה לנשיא בית הדין הצבאי המחוזי במחוז שיפוט מרכז, ונשיא בית הדין הצבאי של חיל האוויר. שימש שופט בבית הדין הצבאי לתעבורה, ב-2008 מונה למשנה לנשיא בית הדין הצבאי לערעורים וב-2011 קודם לדרגת תת-אלוף. באוגוסט 2016 מונה לנשיא בית הדין הצבאי לערעורים והועלה לדרגת אלוף. בפברואר 2022 סיים את תפקידו. פיילס בעל תואר שני במשפטים מאוניברסיטת בר-אילן. נשוי ואב לשלושה. מדיה וקבצים בנושא דורון פיילס בוויקישיתוף דורון פיילס, באתר צה"ל תת-אלוף דורון פיילס מונה לנשיא בית הדין הצבאי לערעורים, באתר ynet, 8 ביולי 2016 מונתה נשיאת בית הדין הצבאי לערעורים, באתר צה"ל, 13 בפברואר 2022
לגונת רודריגו דה פרייטס

לגונת רודריגו דה פרייטס (בפורטוגזית: Lagoa Rodrigo de Freitas) היא לגונה הממוקמת בשכונת לאגואה שבאזור הדרומי (Zona Sul) של ריו דה ז'ניירו. הלגונה מחוברת לאוקיינוס האטלנטי, דבר המאפשר למי ים להיכנס ללגונה דרך תעלת ז'רדים דה אלה (Jardim de Alá).‏ הלגונה נחשבת לאזור מרכזי בריו דה ז'ניירו, ולאטרקציה תיירותית חשובה. השכונה היוקרתית הסמוכה ללגונה – "לאגואה" – נקראה על שמה. בלגונה שני איים: האי פירקה (Piraquê) במערב הלגונה, בו שוכן מועדון ספורט ימי, והאי קאיסרס (Caiçaras) בצד הדרומי, בו שוכן מועדון ספורט המשמש לסקי מים, ובו נבחנו המתחרים בסקי מים במשחקים הפאן-אמריקאים של 2007. אזור הלגונה משמש בין השאר למגוון סוגי ספורט ימי, וכן קיימים סביבו כ-7 ק"מ של שבילים לרכיבה על אופניים. בלגונה נערכו תחרויות חתירה באולימפיאדת ריו דה ז'ניירו 2016, ובמשחקים הפאראלימפיים 2016. לצורך התחרויות הוקמו טריבונות זמניות על החוף אשר הכילו עד 14,000 צופים בתחרויות החתירה והקיאקים באולימפיאדה ועד 7,000 בתחרויות החתירה הפאראלימפיות. בלגונה שורר זיהום מים, וכיום חברה פרטית ממונה על ניקיונו. הדבר עורר דאגה לקראת אולימפיאדת ריו 2016, לאחר שבתחרויות מבחן שנערכו בלגונה ב-2015, לקו 15 מהמתחרים בשלשולים והקאות. מדיה וקבצים בנושא לגונת רודריגו דה פרייטס בוויקישיתוף Alves, Maria Alice S.; Pereira, Erika F. (1998). "Richness, abundance, and seasonality of bird species in a lagoon of an urban area (Lagoa Rodrigo de Freitas) of Rio De Janeiro, Brazil" (PDF). Brazilian Ornithological Society (SBO). "לאגואה" (Lagoa) קרויה על שמה של Lagoa Rodrigo de Freitas. Remadores dos EUA passam mal após evento-teste na Lagoa Rodrigo de Freitas [US rowers feel sick after the test event at Lagoa Rodrigo de Freitas. iG.com.br. August 10, 2015 (בפורטוגזית)
אלכסנדר

האם התכוונתם ל... שם פרטי: אלכסנדר הגדול – מגדולי המצביאים בעת העתיקה ידוע גם בשם אלכסנדר מוקדון. חי במאה ה-4 לפנה"ס אלכסנדר ינאי – מלך חשמונאי, בנו של יוחנן הורקנוס הראשון "הכהן (היהודי) הגדול". חי בתקופה המאה ה-2 עד המאה ה-1 לפנה"ס אלכסנדר השני (שליט חשמונאי) – בנו של מלך יהודה אריסטובולוס השני ואביה של מרים החשמונאית. חי בתקופת המאה ה-1 לפנה"ס אלכסנדר השני, מלך אפירוס – בנו של פירוס הראשון, ואביו של פירוס השני. חי בתקופת המאה ה-3 לפנה"ס אלכסנדר פוליהיסטור איש מילטוס - סופר יווני מהמאה ה-1 לפנה"ס אלכסנדר הראשון מיוגוסלביה – מלך יוגוסלביה אלכסנדר הראשון קיסר רוסיה – צאר רוסיה אלכסנדר (בית הורדוס) אלכסנדר השני קיסר רוסיה אלכסנדר השלישי קיסר רוסיה אפיפיורים אלכסנדר הראשון (אפיפיור) אלכסנדר השני (אפיפיור) אלכסנדר השלישי (אפיפיור) אלכסנדר הרביעי (אפיפיור) אלכסנדר החמישי (אנטי-אפיפיור) אלכסנדר השישי אלכסנדר השביעי אלכסנדר השמיני שם משפחה: איאן אלכסנדר – שחקן אמריקאי אסתר אלכסנדר – כלכלנית ישראלית ארנסט אלכסנדר – פיזיקאי ישראלי; אביו של שלמה אלכסנדר ג'ו אלכסנדר – כדורסלן אמריקאי ג'ורדן אלכסנדר – שחקנית קנדית ג'ייסון אלכסנדר – שחקן אמריקאי ויקטור אלכסנדר – שחקן כדורסל אמריקאי טרנס אלכסנדר – שחקן אנגלי לויד אלכסנדר – סופר ילדים אמריקאי למאר אלכסנדר – פוליטיקאי אמריקאי שלמה אלכסנדר – פיזיקאי ישראלי; בנו של ארנסט אלכסנדר שרה אלכסנדר – שחקנית אנגלייה שרון אלכסנדר – שחקן ישראלי תמר אלכסנדר – חוקרת ספרות ישראלית הרולד אלכסנדר, רוזן אלכסנדר הראשון מתוניס – פילדמרשל בצבא הבריטי אחר: חסידות אלכסנדר – חצר חסידית שמקורה בפולין אלכסנדר לודז' (אלכסנדרוב לודזקי) - עיירה בפולין, ששמה היהודי אלכסנדר. ארץ אלכסנדר – הוא האי הגדול ביותר באנטארקטיקה נחל אלכסנדר – נחל הזורם מהשומרון אל הים התיכון (נקרא על שם אלכסנדר ינאי ונשפך לים ליד בית ינאי) אלכסנדר (סרט) – סרט קולנוע מ-2004 בבימויו של אוליבר סטון שיטת אלכסנדר לטיפול בכאבי גב על ידי שכיבה על שולחנות אישים ששמם הפרטי הוא אלכסנדר אלכסנדרה אלכסנדריה (פירושונים) אלכסנדרוס (פירושונים) אלכסנדרו אלכסנדרוני (פירושונים)
אודהליה ברלין

אודהליה ברלין (נולדה ב-1981, ניסן תשמ"א) היא פסנתרנית וזמרת-יוצרת ישראלית, כלת פרס שר החינוך לתרבות יהודית לשנת 2017. ברלין נולדה וגדלה באלקנה. אביה, נגן הכליזמר, מוסא ברלין, ואמה, דינה, מעבירה שיעורי דת לנשים. ברלין היא בת הזקונים במשפחתה בת שישה אחים ואחיות, כשהייתה בת 14 וחצי לקחו הוריה לאומנה שני ילדים בעלי תסמונת דאון. בעקבות זאת עברה בהמשך משפחתה להתגורר ביישוב אלון שבות. ברלין היא זמרת-יוצרת המשלבת בין מוזיקה יהודית-דתית לטקסטים וללחנים שלה. לפני כל שיר ברלין חושפת את הסיפור שמאחורי כל שיר, בפתיחות ובאריכות. בערב יום הכיפורים ה'תש"ע (26 בספטמבר 2009) קיימה ברלין הופעה לנשים בשם "אוחילה" בבית אבי חי בירושלים שבה היא ביצעה בעיקר שירים ופיוטים מתפילות הימים הנוראים. ההופעה הפכה להופעה קבועה שמתקיימת מדי שנה באותו תאריך, והחל משנת ה'תשע"ה (2014) היא מתקיימת בבנייני האומה. ההופעה הראשונה הוקלטה ויצאה כעבור שנה בתקליטור בשם אוחילה. המופע הרביעי יצא אף הוא כאלבום הופעה תחת השם "אחלה פניו" (2013). בין שני האלבומים הוציאה ברלין ב-2012 אלבום אולפן ראשון ובו טקסטים משלה בשם שביל של אור. היא השתתפה כנגנית קלידים, מעבדת ומפיקה מוזיקלית באלבומו של אביה "ניגון מולדת" שיצא ב-2016. ב-2017 זכתה ברלין בפרס שר החינוך לתרבות יהודית בקטגוריית מוזיקה. בספטמבר של אותה שנה יצא אלבום בהשתתפותה שנקרא אולי בשבת יזרקו סוכריות ושהכיל שירי ילדים אותם חיבר אורי אורבך. בשנת 2023 הוציאה ברלין יחד עם המוזיקאיות אורית איזק, בת-חן אדרי, מרב ברנר, עדי אלבחר, רוחמה בן-יוסף גרסת כיסוי לשירה של נעמי שמר, מה שלומך אחות. ברלין היא אם יחידנית, ובשנת 2021, מעט אחרי שחגגה את יום הולדתה ה-40, ילדה את בנה הבכור. היא בעלת תואר אקדמי במוזיקה וחינוך מיוחד. אודהליה ברלין, ברשת החברתית פייסבוק אודהליה ברלין, ברשת החברתית אינסטגרם אודהליה ברלין, סרטונים בערוץ היוטיוב אודהליה ברלין, במסד הנתונים הקולנועיים IMDb (באנגלית) אודהליה ברלין, באתר שירונט אודהליה ברלין, באתר ספוטיפיי אודהליה ברלין, באתר Last.fm (באנגלית) אודהליה ברלין, באתר MusicBrainz (באנגלית) אודהליה ברלין, באתר דיזר אודהליה ברלין, באתר "שירת נשים" אודהליה ברלין, באתר בנדקמפ מאיר קליינר, ברלין הקטנה, באתר ynet, 14 בספטמבר 2010 ורד לי, קול באישה ערווה: הזמרות הדתיות פותחות את הפה, באתר הארץ, 17 בנובמבר 2011 (הקישור אינו פעיל, 2021) יערה וייס, אוחילה לא-ל, באתר ערוץ 7, 21 בספטמבר 2015 אלעזר היון, במקל, בסרגל, מה שבא ליד: מיומנה פינת דבורה הנביאה, באתר ynet, 31 בדצמבר 2015 שירה קדרי-עובדיה, הזמרת אודהליה ברלין: "היחצן שלי זה הקב"ה", באתר nrg‏, 15 ביולי 2016 יעל צלניק אבינרי, ראיון מיוחד עם אודהליה ברלין: "גם אם יבוא רב שיתיר לי להופיע בפני גברים, אני לא לוקחת", באתר כיפה, 18 בספטמבר 2017 אודהליה ברלין, פגיעה ישירה בלב: החיים בלי משפחה, על קו השבר, באתר ynet, 30 באוגוסט 2018 עידו שטיינר, אודהליה ברלין ממשיכה ליצור למרות הקורונה: "לא משנה", באתר ערוץ 7, י"ג באלול תש"פ, 2 בספטמבר 2020 פרק מיוחד לחגי תשרי: אודהליה ברלין על ניגוני החג, הקוגיטו – אברום בורג משוחח עם אנשים מעוררי מחשבה, באתר All•in חדשות סרוגים, ‏קובי אוז ואודהליה ברלין: רשימת הזוכים בפרס לתרבות יהודית נחשפה, באתר "סרוגים", 7 באוגוסט 2017 אודהליה ברלין וחברות: "מה שלומך אחות", באתר ערוץ 7, 11 במרץ 2023
קרשקש

קרשקש (נכתב בלועזית: Crescas או Cresques ; נהגה [ˈkɾeskəs, ˈkɾeskas]) הוא שם משפחה יהודי-קטלאני. האם התכוונתם ל... אברהם קרשקש – קרטוגרף יהודי ממיורקה יהודה קרשקש – קרטוגרף יהודי ממיורקה, בנו של אברהם חסדאי קרשקש – רב, פילוסוף ומנהיג יהודי בימי הביניים אשר קרשקש – מפרשני מורה הנבוכים קרשקש וידאל – רב וראש ישיבה בברצלונה, מתלמידי הרשב"א ‏אלישע בן אברהם קרשקש‏ (Q118533890) - קרטוגרף, סופר ומאייר של כתבי יד עבריים
עונת 1981/1982 בליגה הלאומית בכדורסל

עונת 1981/1982 בליגה הלאומית בכדורסל הייתה עונתה ה-28 של ליגת הכדורסל הבכירה בישראל. הליגה כללה 12 קבוצות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981. בעונה זו חזרה שיטת הפלייאוף. העונה הסדירה החלה ב-21 בספטמבר 1981 הסתיימה ב-15 במרץ 1982. לאחר העונה הסדירה 6 קבוצות עלו לפלייאוף בשיטות הטוב בשלושה משחקים. שלוש הקבוצות החזקות עלו לבית הגמר. העונה הסתיימה בניצחון של מכבי תל אביב בפעם ה-13 ברציפות. לא היו ירידות בעונה זו עקב ההחלטה בתחילת העונה הקודמת להקפיא את היורדות והעולות בין הליגה הראשונה והשנייה למשך 2 עונות. המשחקים בבית הגמר נערכו ב-6 מחזורים, 4 משחקים בכל קבוצה. בסיום בית הגמר מיקומי הקבוצות לעומת העונה הסדירה לא השתנו. גביע המדינה בכדורסל 1981/1982 מידע מאתר מנהלת הליגה
מבטח שמיר אחזקות

מבטח שמיר אחזקות בע"מ, המוכרת בשם המקוצר מבטח שמיר, היא חברת החזקות והשקעות ישראלית שמניותיה נסחרות בבורסה לניירות ערך בתל אביב. החברה נוסדה ב-12 בדצמבר 1958 כחברה פרטית בשם "אטאס תעשיות חלבה, טחינה וממתקים" העוסקת בייצור מוצרי מזון. בשנת 1983 החברה הונפקה בבורסה לניירות ערך בתל אביב והפכה לחברה ציבורית. בשנת 1992 איש העסקים מאיר שמיר רכש את השליטה בחברה מידי נתנאל אלוני ונתן חץ. בשנה זו עזבה החברה את פעילותה בתחום המזון ונכנסה לענף עסקי הביטוח וניהול קרנות פנסיה. בעקבות מהלך זה שם החברה שונה ל"מבטח שמיר סוכנות לביטוח". כעבור שנה החברה נכנסה לתחום ההשקעות וההחזקות ושמה שונה שוב, הפעם ל"מבטח שמיר אחזקות". באוקטובר 1999 רכשה 10% ממניות חברת האינטרנט זן מדיה אשר הפעילה את אתר תפוז אנשים. בשנת 2001 מכרה 55.1% ממניות חברת הביטוח מבטח שמיר פיננסים לקבוצת מגדל תמורת 66 מיליון שקל. בשנת 2008 מכרה את מלוא החזקותיה בחברת סקיילקס. בינואר 2008 החברה רכשה יחד עם חברת אייפקס, את השליטה בקבוצת תנובה. במרץ 2015 השלימה את מכירת מלוא החזקותיה בתנובה לברייטפוד הסינית. בתחילת יולי 2019 פורסם שקבוצת MRC, המורכבת מצ'יינה הרבור (החברה הסינית הממשלתית), מבטח שמיר ורפק (RAPAC) הישראליות, זכתה במכרז לרכישת תחנת הכוח אלון תבור שתעבור לרשותם עד סוף השנה. כמו כן, מבטח שמיר מושקע במיזם תחנות כוח קסם אנרגיה ליד כפר קסם וראש העין. בעל השליטה בחברה ומנכ"לה הוא מאיר שמיר שמחזיק 36.16% ממניותיה. יושב ראש דירקטוריון החברה הוא יחזקאל דברת. בעלי מניות נוספים בחברה הם חברת אשטרום נכסים המחזיקה כ-8.86% ממניותיה, ואיש העסקים ליאון רקנאטי המחזיק כ-8.45% ממניותיה. בעבר איש העסקים עופר גלזר החזיק כ-8% ממניות החברה. אתר האינטרנט הרשמי של מבטח שמיר אחזקות מבטח שמיר אחזקות, באתר הבורסה לניירות ערך בתל אביב מבטח שמיר אחזקות, באתר "מאיה" מבטח שמיר אחזקות, באתר גלובס שוקי שדה, איך החברה הגיעה למצב שבו תוכנת ריגול שבה היא מושקעת מופעלת בתריסר מדינות?, באתר הארץ, 23 ביוני 2023 מבטח שמיר: נתונים כספיים באתר מאי"ה. רון שטיין, ‏מכירת תנובה הזניקה את מבטח שמיר לשווי 1.1 מיליארד ש', באתר גלובס, 10 במרץ 2015 ליאור גוטמן, עסקת ענק: תחנת הכוח אלון תבור נמכרת ב-1.9 מיליארד שקל, באתר ynet, 2 ביוני 2019 לקבוצה זו מספר חברות בנות במדינות שונות קסם אנרגיה ערך זה הוא קצרמר בנושא כלכלה ובנושא ישראל. אתם מוזמנים לתרום לוויקיפדיה ולהרחיב אותו.
אד מארי

אדוארד בי. "אד" מארי (באנגלית: Edward B. "Ed" Murray;‏ נולד ב-2 במאי 1955) הוא פוליטיקאי אמריקאי מהמפלגה הדמוקרטית, אשר כיהן כראש עיריית סיאטל ה-53, מינואר 2014 ועד ספטמבר 2017. כמו כן, הוא כיהן בסנאט של וושינגטון (2013-2007) וחבר בבית הנבחרים של מדינת וושינגטון (2007-1995). מארי הוא הומוסקסואל גלוי. מארי נולד באברדין, וושינגטון, בן למשפחה אירית קתולית. בעל תואר ראשון בסוציולוגיה מאוניברסיטת פורטלנד. באוקטובר 1995 נבחר מארי לראשונה לבית הנבחרים של מדינת וושינגטון במחוז 43 ושימש בתפקיד זה עד ינואר 2007 כשהתמנה לכהן כסנטור בסנט של מדינת וושינגטון. מארי שימש במשך שנים רבות כיושב ראש ועדת התחבורה של בית הנבחרים. הוא פעל לקידום זכויות להט"ב. בשנת 2006, לאחר שלושה עשורים של דיונים, הוא הצליח להעביר את החוק, נגד אפליה והגנה על הומואים ולסביות. בשנת 2007 הוא קידם חוק שותפות ביתית (domestic partnerships) המעניקה זכויות לזוגות חד-מיניים. בשנת 2009, הוביל מארי את הצעת החוק למימון בניית מנהרה באורך שני מייל שתעבור מתחת לעיר סיאטל ושתחליף את "גשר דרך אלסקה", כביש עילי לא בטיחותי שניזוק ברעידת האדמה בשנת 2001, בעלות של 2.4 מיליארד דולר (אנ'). הוא תמך באופן עקבי בפרויקט, למרות חששות כבדים לגבי כדאיותו. המנהרה נפתחה לציבור בתחילת 2019. ב-5 בנובמבר 2013 נבחר מארי לראשות עיריית סיאטל (ראש העיר ה-53), לאחר שניצח את ראש העיר המכהן, מייקל מקגין. הוא זכה לתמיכה של 52% מהבוחרים (כ-106,000 בוחרים) לעומת 47% של הבוחרים (כ-98,000 בוחרים) שתמכו במקגין. הוא נכנס לתפקידו ב-1 בינואר 2014. ביוני 2015 הגיע מארי לביקור בישראל, כאורח של משרד החוץ הישראלי וצעד במצעד הגאווה בתל אביב עם בן זוגו ונגד החרם של ה-BDS נגד ישראל. הוא ידוע באהדתו ותמיכתו בישראל. בן זוגו של מארי משנת 1993 הוא מייקל שיוסאקי. הם נישאו בשנת 2013. מסע הבחירות שלו לסנט מדינת וושינגטון כמו יתר פעילויותיו נתמכה על ידי הקרן "לניצחון ההומואים והלסביות". מדיה וקבצים בנושא אד מארי בוויקישיתוף אד מארי, ברשת החברתית פייסבוק אד מארי, ברשת החברתית אקס (טוויטר) אד מארי, ברשת החברתית אינסטגרם איתמר אייכנר, נלחם בחרם: ראש העיר סיאטל יצעד בתל אביב, באתר ynet, 11 ביוני 2015